Diari Oficial de la Generalitat Valenciana


Sumari del DOGV 8830, del 09-06-2020 (2020/4090)

RESOLUCIÓ de 25 de maig de 2020, del director general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, per a la concessió d'ajudes al lloguer d'habitatge com a conseqüència de l'estimació de recursos de reposició en relació amb l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, i la Resolució de 25 d'abril de 2017, per la qual es convoquen aquestes ajudes per a l'exercici 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4090


Data del document
:   25-05-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de maig de 2020, del director general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, per a la concessió d'ajudes al lloguer d'habitatge com a conseqüència de l'estimació de recursos de reposició en relació amb l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, i la Resolució de 25 d'abril de 2017, per la qual es convoquen aquestes ajudes per a l'exercici 2017. [2020/4090]  
  
Vistos els antecedents que consten en la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, resulten els següents:  
  
Antecedents de fet  
Primer. Per mitjà de l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, s'aproven les bases reguladores del Programa d'ajudes al lloguer d'habitatge (DOGV 8024, 21.04.2017).  
Segon. Per mitjà de la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, es convoquen per a l'exercici 2017 les ajudes del Programa d'ajudes al lloguer d'habitatge (DOGV 8031, 03.05.2017).  
Tercer. Per mitjà de la Resolució de 16 de novembre de 2017, de la directora general d'Habitatge, Rehabilitació i Regeneració Urbana (DOGV 8177, 24.11.2017), es concedeixen ajudes al lloguer d'habitatge, finançades pel Ministeri de Foment, a 5.624 beneficiaris, per un import total de 7.999.465,35 euros, es deneguen 7.286 sol·licituds per esgotament del crèdit pressupostari i 5.936 per incompliment dels requisits establits en les bases de la convocatòria.  
Quart. Per mitjà de la Resolució de 19 de desembre de 2017, de la directora general d'Habitatge, Rehabilitació i Regeneració Urbana (DOGV 8201, 29.12.2017), es concedeixen ajudes addicionals al lloguer d'habitatge, finançades per la Generalitat, equivalents al 10 per 100 de la renda de lloguer, a persones o unitats de convivència en situació d'especial vulnerabilitat, per un import total de 587.842,35 euros.  
Cinqué. Per mitjà de la Resolució de 28 de desembre de 2017, de la directora general d'Habitatge, Rehabilitació i Regeneració Urbana (DOGV 8209, 10.01.2018), i en haver sigut la línia pressupostària incrementada, com a conseqüència de la generació de crèdit realitzada per la Conselleria d'Hisenda i Model Econòmic, es doten de major finançament les ajudes de lloguer, a causa dels ingressos finalistes rebuts del Ministeri de Foment. Per tot això, es concedeixen noves ajudes al lloguer d'habitatge, per un import total de 9.814.705,61 euros, a 6.802 beneficiaris que constaven en la Resolució d'ajudes de 16 de novembre de 2017 com denegats per esgotament de pressupost.  
Així mateix, l'esmentada resolució denegava sol·licituds a persones i unitats de convivència que no estaven al corrent amb l'Agència Tributària, amb la Conselleria d'Hisenda i Model Econòmic i/o la Tresoreria General de la Seguretat Social.  
Sisé. Contra les resolucions de 16 de novembre, 19 de desembre i 28 de desembre de 2017, de la Direcció General d'Habitatge, Rehabilitació i Regeneració Urbana, es van interposar recursos potestatius de reposició. Una vegada resolts els recursos interposats, desestimant o estimant si escau, s'ha reiniciat la instrucció dels expedients amb recurs estimat per a baremar la sol·licitud d'ajuda, assignant la puntuació corresponent segons el barem establit, i avaluar si escau estimar l'ajuda sol·licitada.  
  
Seté. Reunit l'òrgan col·legiat integrat pel subdirector general d'Habitatge i Regeneració Urbana, la cap del Servei de Regeneració Urbana, la cap del Servei d'Emergència Habitacional i Funció Social de l'Habitatge, el tècnic de Supervisió per substitució de la cap del Servei Territorial d'Habitatge i Arquitectura Bioclimàtica de València, el cap de Secció d'Habitatges Protegits per substitució de la cap del Servei Territorial d'Habitatge i Arquitectura Bioclimàtica d'Alacant, així com la directora territorial de la Conselleria d'Habitatge i Arquitectura Bioclimàtica de Castelló, segons el que es preveu en la base deu de l'annex I de l'ordre adés referida, i la Resolució de data 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la Direcció del Servei Territorial a la directora territorial de Castelló, a fi de revisar la documentació de les sol·licituds el recurs de reposició de les quals ha sigut estimat, i de baremar de nou aquestes sol·licituds seguint els criteris d'adjudicació de les ajudes, determinen en l'acta de la reunió el llistat dels sol·licitants que poden resultar beneficiaris de les ajudes per resolució de recursos de reposició estimats, així com el llistat dels sol·licitants als quals es denega l'ajuda.  
  
Fonaments de dret  
És competent per a resoldre el director general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
  
Vista l'acta de la reunió de l'òrgan col·legiat de data 30 d'abril de 2020, la proposta de resolució de data 30 d'abril de 2020, i la proposta de resolució complementària de data 22 de maig de 2020, resolc:  
  
  
Primer  
Concedir amb càrrec al pressupost de la Generalitat 2020, aplicació pressupostària 38.88.79.828.53, línia S7845000, «Pla estatal de foment per al lloguer, rehabilitació i renovació urbana 2013-2016 i la seua pròrroga 2017», capítol IV, un import total de 76.835,21 euros, per estimació de recursos de reposició, una vegada aplicats els criteris d'adjudicació i comprovat el compliment dels requisits i de les seues obligacions fiscals, tributàries i amb la Seguretat Social.  
  
Es detalla a continuació la llista de beneficiaris que es proposa per a l'adjudicació de l'ajuda sol·licitada, així com l'import de l'ajuda concedida, amb el detall d'ajuda total o ajuda parcial complementaria per a aquells casos en què correspon concedir una ajuda per un import major al reconegut inicialment per les resolucions de 16 de novembre, 19 de desembre i 28 de desembre de 2017.  
  
Segon  
Denegar les ajudes sol·licitades a les persones o unitats de convivència que s'assenyalen a continuació, per incompliment dels requisits establits en les bases de la convocatòria o per quedar acreditat que no estan al corrent amb l'Agència Tributària, amb la Conselleria d'Hisenda i Model Econòmic i/o la Tresoreria General de la Seguretat Social.  
  
Llegenda:  
1. La persona sol·licitant o alguna de les que tenen el seu domicili habitual i permanent en l'habitatge objecte del contracte, i per tant formen part de la unitat de convivència, no està al corrent de pagament de les obligacions fiscals, tributàries i amb la Seguretat Social.  
2. Incompliment del que es disposa en les bases reguladores del programa d'ajudes al lloguer d'habitatges, per no haver-se aportat a l'expedient la totalitat de la documentació requerida per a dictar resolució.  
Per a l'abonament de la subvenció concedida la part beneficiària haurà d'aportar la justificació bancària del pagament del lloguer en el termini de 10 dies a partir de l'endemà de la publicació en el DOGV de la present resolució; així mateix, haurà d'assumir la resta d'obligacions i responsabilitats assenyalades en les bases regulades per l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, aportant-hi la documentació que fora requerida.  
Igualment, d'acord amb el que es disposa en la base catorze, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions o la comprovació de la falsedat de les dades aportades a l'expedient, donaran lloc al reintegrament de les ajudes concedides i a la devolució de les quanties atorgades, que reportaran els corresponents interessos de demora.  
Contra la present resolució, que posa fi a la via administrativa, es pot interposar potestativament un recurs de reposició davant del secretari autonòmic d'Habitatge i Funció Social, en el termini d'un mes a comptar de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
València, 3 de juny de 2020.- El director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana: David Vegara Rodríguez, p. s. (art. 5.4 Decret 240/2019), el secretari autonòmic d'Habitatge i Funció Social: César Jiménez Doménech.